Raymond Zilinskas

Raymond A Zilinskas (Raymond Allan Zilinskas; 1938 m. lapkričio 9 d. – 2018 m. rugsėjo 14 d.) – mokslininkas mikrobiologas, biologinių ginklų ir susijusios tarptautinės teisės specialistas.
Dabar yra:
 Cheminių ir biologinių ginklų neplatinimo programos () prie CNS direktorius. CNS yra Džeimso Martino masinio naikinimo ginklų neplatinimo studijų centras () Monterėjaus Tarptautinių studijų institute ()
 Jis taip pat yra tyrimų profesorius Monterėjaus Tarptautinių studijų instituto Tarptautinės politikos ir vadybos magistrantūros ir doktorantūros mokykloje (Graduate School of International Policy & Management (GSIPM), kur dėsto biologinių ir cheminių ginklų, jų kontrolės bei tarptautinės viešosios sveikatos srityje iškylančių problemų kursus.

Išsilavinimas
 1961 m. – biologijos ir chemijos asociato laipsnis (A.A. in Biology and Chemistry) Pirso koledžas Kalifornijoje (Pierce College, Woodland Hills, CA)
 1963 m. – biologijos bakalauro laipsnis Kalifornijos valstijos universitete Nortridže (Northridge)
 1964 m. – filosofijos kandidato (Filosofie Kandidat) laipsnis organinės chemijos srityje Stokholmo universiteto Organinės chemijos institute (Organik Kemi Institut)
 1981 m. – tarptautinių santykių daktaro laipsnis (Ph. D.) Pietų Kalifornijos Universiteto (University of Southern California) Tarptautinių santykių mokykla Los Andžele. Jo doktorantūros tema buvo rekombinantinės DNR tyrimų įtakos politikai bei genetinės inžinerijos pritaikomumas biologinių ginklų kūrime.

Biografija 
 1970–1981 m. – Riversaido ligoninės Šiaurės Holivude (Kalifornija) klinikinės mikrobiologijos sekcijos vedėjas. Prižiūrėjo mikrobiologinius, parazitologinius ir virologinius klinikinius laboratorinius tyrimus ligoninėje.
 1979–1981 m. – dėstytojas Pietų Kalifornijos universiteto Tarptautinių santykių mokykloje, dėstė tarptautinės aplinkos teisės ir tarptautinės sveikatos politikos kursus.
 1980–1981 m. – tyrėjas (research associate) Pietų Kalifornijos universiteto Jūrų ir pakrančių tyrimų institute. Tyrė vandenynų taršos kontrolės politiką
 1981–1982 m. – biologinių technologijų programos analitikas JAV Technologijų vertinimo biure (U.S. Office of Technology Assessment), atsakingas už tarptautinių aspektų vertinimus.
 1982–1986 m. dirbo Jungtinių Tautų Pramonės vystymo organizacijos (UNIDO, United Nations Industrial Development Organization) Vienos biure.
 1986–1987 m. – nepriklausomas konsultantas, vykdęs RAND Corporation, UNESCO, UNIDO ir Jungtinių Tautų universiteto užsakymus. Konsultavo biotechnologijų vystymo trečiojo pasaulio šalyse ir cheminių bei biologinių ginklų ir jų kontrolės klausimais.
 1987–1993 m. – tyrimų asocijuotas profesorius Merilando universiteto Biotechnologijų instituto Biotechnologijų viešųjų problemų centre. Tyrė politikos problemas, susijusias su šiuolaikinių biotechnologijų keliamomis etinėmis, teisinėmis, politinėmis ir socialinėmis problemomis: biotechnologijos trečiojo pasaulio ekonomikos plėtroje, biologinių ir toksininių ginklų kontrolė ir jūrų biotechnologijų tyrimų ir panaudojimo politikos ir saugos problemos.
 1989–1996 m. – adjunktas profesorius asistentas Džonso Hopkinso universiteto Higienos ir viešosios sveikatos mokyklos Tarptautinės sveikatos departamente. Nuo 1996 m. – adjunktas asocijuotas profesorius.
 1993–1994 m. – tyrėjas JAV Ginklų kontrolės ir nusiginklavimo agentūroje (U.S. Arms Control and Disarmament Agency; ACDA), kur užsiėmė biologinių ir toksininių ginklų klausimais. 1994 m. balandį komandiruotas į Jungtinių Tautų Specialiąją komisiją (United Nations Special Commission; UNSCOM), kurios buvo du kartus pasiųstas į Iraką dalyvauti biologinių ginklų ar jų gamybos pajėgumų paieškos inspekcijose. Apžiūrėtas 61 biologinių tyrimų ir gamybos punktas. UNSCOM būstinėje sukūrė duomenų bazę su informacija apie svarbiausią galimai dvigubos paskirties biologinę įrangą Irake ir protokolus tolimesnei UNSCOM’o galimų biologinių ginklų kūrimo monitoringo programai.
 1995–1998 m. – vėl tyrimų asocijuotas profesorius Merilando universiteto Biotechnologijų instituto Biotechnologijų viešųjų problemų centre.
 1998–2002 m. – tyrėjas (senior scientist in residence'') Monterėjaus tarptautinių santykių instituto Masinio naikinimo ginklų neplatinimo tyrimų centre.
 Nuo 2002 m. – Monterėjaus tarptautinių santykių instituto Masinio naikinimo ginklų neplatinimo tyrimų centro Cheminių ir biologinių ginklų neplatinimo programos direktorius

Dabar dr. Zilinskas yra JAV Gynybos departamento Nacionalinės gynybos universiteto konsultantas.

Tyrimų interesai 
 Veiksmingos tarptautinės biologinių ginklų kontrolės sukūrimas
 Buvusios TSRS biologinių ginklų programos biologinių ginklų plitimo galimybės
 Pasirengimas bioterorizmo grėsmėms
 Vietinių ir valstijų sveikatos departamentų pasirengimo ir gebėjimo reaguoti gerinimas

Bibliografija 
 The Soviet Biological Warfare Program: A History (co-author) (Harvard University Press, spring 2012).
 Encyclopedia of Bioterrorism Defense, 2nd edition (co-editor) (Wiley and Sons, 2011).
 Encyclopedia of Bioterrorism Defense, 1st edition (co-editor) (Wiley and Sons, 2005).
 Biological Warfare: Modern Offense and Defense (Lynne Rienner Publishers, 1999).
Išsamią biografiją žiūrėti jo CV.

Nuorodos 
https://www.legacy.com/obituaries/montereyherald/obituary.aspx?n=raymond-zilinskas&pid=190604421&fhid=32277

 Dr. Raymond Zilinskas 
 Raymond A. Zilinskas. Director, Biological Weapons Nonproliferation Program
 Statement of Raymond A. Zilinskas, Monterey Institute of International Studies before US House of Representatives Committee on Government Reform Subcommittee on National Security, Veterans Affairs, and International Relations Combating Terrorism: Assessing the Threat of Bio Terrorism 

Zilinskas
Zilinskas
Zilinskas